ซีไอเอ็มบี เพิ่มยอดขายแบงก์แอสชัวรันส์
เปิดตัวผลิตภัณฑ์ด้านประกันชีวิตใหม่&nbsp; &#8220;ซีไอเอ็มบี สมาร์ท เซฟวิ่งส์ 10/5&#8221; เพื่อเป็นการเพิ่มทางเลือกด้านการลงทุน
8 ก.ย. 2553

เปิดตัวผลิตภัณฑ์ด้านประกันชีวิตใหม่  “ซีไอเอ็มบี สมาร์ท เซฟวิ่งส์ 10/5” เพื่อเป็นการเพิ่มทางเลือกด้านการลงทุน 
น.ส.ดุษณี เกลียวปฏินนท์ ผู้ช่วยกรรมการผู้จัดการใหญ่ ด้านพัฒนาผลิตภัณฑ์และช่องทางพิเศษ สายธุรกิจรายย่อย ธนาคาร ซีไอเอ็มบี ไทย  เปิดเผยว่า ธนาคารได้เปิดตัวผลิตภัณฑ์ด้านประกันชีวิตใหม่  “ซีไอเอ็มบี สมาร์ท เซฟวิ่งส์ 10/5” เพื่อเป็นการเพิ่มทางเลือกด้านการลงทุนในรูปแบบที่มีความเสี่ยงต่ำควบคู่ไปกับแผนประกันชีวิตพร้อมการออมเงินที่ให้ผลตอบแทนคุ้มค่ากับลูกค้า  
ทั้งนี้ แผนประกันชีวิตดังกล่าวจะให้ผลตอบแทนคืนทุกปี ตั้งแต่ 5-10% ของจำนวนเงินเอาประกันภัย โดยลูกค้าที่ซื้อกรมธรรม์จะได้รับความคุ้มครองเป็นเวลา 10 ปี แต่ชำระเบี้ยประกันภัยเพียง 5 ปีเท่านั้น ในอัตราวงเงินเอาประกันภัยขั้นต่ำ 30,000 บาท  โดยลูกค้าจะได้รับผลประโยชน์ตอบแทนคืนทุกปี เริ่มคืนตั้งแต่สิ้นปีกรมธรรม์ที่ 1 จนถึงสิ้นปีกรมธรรม์ที่ 10 และจะได้รับเงินคืนเมื่อครบกำหนดสัญญาในปีที่ 10 โดยรวมผลประโยชน์ตลอดสัญญาถึง 565% ของจำนวนเงินเอาประกันภัย